b'\n_START_ARTICLE_\nEaling Studios\n_START_PARAGRAPH_\nEaling Studios on brittil\xc3\xa4inen televisio- ja elokuvatuotantoyhti\xc3\xb6 ja studiokokonaisuus Ealingin kaupunginosassa l\xc3\xa4ntisess\xc3\xa4 Lontoossa. Studiot tulivat tunnetuiksi erityisesti 1950-luvun taitteen komediaelokuvista kuten Varastin miljoonan, Naisentappajat, Viski\xc3\xa4, viski\xc3\xa4!, Kruunup\xc3\xa4it\xc3\xa4 ja hyvi\xc3\xa4 syd\xc3\xa4mi\xc3\xa4, Mies valkoisessa puvussa ja Passi Pimlicoon. Ne tuotti yleens\xc3\xa4 Michael Balcon._NEWLINE_Studiot saivat alkunsa jo vuonna 1902, kun Will Barker osti The White Lodge -nimisen rakennuksen Ealing Greeniss\xc3\xa4. Ealing Studios on vanhin yh\xc3\xa4 toiminnassa oleva elokuvastudio maailmassa. ja \xc3\xa4\xc3\xa4nielokuvien tuotanto alkoi 1931. _NEWLINE_Ealing-studioiden elokuvatuotanto oli vilkkaimmillaan vuosina 1929\xe2\x80\x931955. Vuonna 1946 studioiden omistajaksi tuli J. Arthur Rankin omistama brittil\xc3\xa4inen elokuvaj\xc3\xa4tti The Rank Organisation, joka omisti 1950-luvun taitteessa nelj\xc3\xa4 muutakin brittil\xc3\xa4ist\xc3\xa4 elokuvastudiota (Pinewood Studios, Denham Film Studios, Lime Grove Studios ja Islington Studios). Vuodesta 1955 Ealing-studiot omisti Britannian julkisen palvelun radio- ja televisioyhti\xc3\xb6 BBC, mutta myi ne 1995.  Vuodesta 2000 Ealing Studios on j\xc3\xa4lleen tuottanut elokuvia perinteisell\xc3\xa4 nimell\xc3\xa4\xc3\xa4n. Tiloissa toimii my\xc3\xb6s elokuvakoulu The Metropolitan Film School of London.'